[bookmark: _GoBack]KOMENTE DHE REKOMANDIME 
MBI RAPORTIN E MONITORIMIT TË KATËRMUJORIT TË PARË TË VITIT 2017 
PËR MINISTRINË E MIRËQËNIES SOCIALE DHE RINISË


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Misioni: Ministria e Mirëqenies Sociale dhe Rinisë ka si mision garantimin e tё drejtave kushtetuese për mbrojtje dhe pёrfshirje sociale, arsim dhe formim profesional, punësim tё sigurtë e të denjë, sigurim shoqëror, pёrkujdesje sociale dhe shanse të barabarta, garantimin e pjesёmarrjes sё tё rinjve nё jetёn sociale dhe forcimin e bashkёpunimit me partnerët socialë, garantimin e  lirisë së besimit fetar, barazinë e bashkësive fetare, mbështet mirëkuptimin dhe tolerancën ndërfetare.
Ministria e Mirëqenies Sociale dhe Rinisë, për katërmujorin e parë të vitit 2017, ka administruar dhe menaxhuar fondet buxhetore, sipas nëntë programeve të miratuara, e konkretisht:
1. Planifikim, Menaxhim dhe Administrim.
2. Sigurimi Shoqëror.
3. Përkujdesi Social.
4. Tregu i Punës. 
5. Inspektimi në Punë.
6. Përfshirja Sociale.
7. Mbështetje për Kultet Fetare.
8. Rehabilitimi i të Përndjekurve Politikë.
9. Arsimi i Mesëm Profesional

Në Programin “Planifikim, administrim dhe menaxhimi”, sipas raportit të ministrisë janë parashikuar dhjetë produkte, nga të cilat mund të përmendim ‘Raporte financiare e buxhetore e statistikore’ realizuar 46 për qind, ‘Raporte Auditimi’ realizuar 30 për qind, ‘Projektakte ligjore dhe nënligjore’ realizuar 38 për qind, etj. Konkretisht në terma sasiorë, raportohet se janë hartuar 205 raporte financiare buxhetore, 30 projektakte dhe akte ligjore dhe nënligjore, janë përgatitur 390 evidenca për rekrutimin, trajnimin dhe vlerësimin e stafit të MMSR, janë bërë 9 raporte auditimi, janë përgatitur 50 raporte në kuadër të integrimit evropian dhe marrëdhënieve me jashtë, etj.

Programi “Përkujdesi Social” sipas raportit të ministrisë janë listuar 11 produkte, sipas tabelave, të cilat raportohen të realizuara në masën 30 për qind në nivel programi. Kështu deri në fund të prillit, për pagesën e personave që përfitojnë nga programi i aftësisë së kufizuar raportohet se është shpenzuar fondi prej  4.384.841 mijë lekë në të cilën janë trajtuar 156.958 persona. Numri i familjeve që kanë përfituar pagesën e ndihmës ekonomike rezulton të jetë në 81.638 familje, për të cilat është shpenzuar fondi prej 1.799.844 mijë lekë. Gjithashtu, janë kryer, 90 inspektime të legjislacionit të programeve të Mbrojtjes Sociale, janë trajtuar 272 fëmijë të cilët përfitojnë shërbime në institucionet e përkujdesit social, 473 të moshuar të trajtuar me shërbime të përkujdesit social, 395 persona me aftësi të kufizuar që përfitojnë shërbime rezidenciale publike, janë trajtuar me shërbime të përkujdesit 51 gra të trafikuara dhe 31 gra dhe vajza të dhunuara.

Në programin “Tregu i Punës” janë listuar 5 produkte për 4 prej të cilëve ka patur realizim. Realizimi i këtij programi është në masën 19 për qind. Kështu janë trajnuar dhe pajisur me çertifikatë 5.099 persona; nga programi i nxitjes së punësimit janë trajnuar/punësuar 2.087 persona; janë ofruar ndërmjetësime për 5.240 punëkërkues të papunë; janë trajtuar me pagesë papunësie 2.355 persona nga 10.000 persona.

Në programin “Arsimi i Mesëm Profesional” janë listuar 10 produkte. Realizimi i këtij programi është në masën 20 për qind. Përmendim si produkte kryesore ‘Shkolla  dhe  baza prodhuese të rikostrutuara dhe të ndërtuara’ realizuar 15 për qind, ‘Ligje dhe akte nëligjore dhe rregullore të rishikuara dhe miratuara’ realizuar 32 për qind, etj. produkti ‘Shkolla të AP të pajisura me kabinete dhe laboratorë’ ende nuk ka realizim.


II. Karakteristika kryesore të performancës së shpenzimeve
Në fund të katërmujorit 2017, situata në lidhje me realizimin e shpenzimeve të buxhetit, krahasuar me planin e vitit 2017, sipas raportit të monitorimit të paraqitur nga ana e ministrisë, paraqitet si më poshtë, në mijë lekë: 
	Programi
	TOTALI Shpenzimeve

	
	Plani vjetor i rishikuar
	Fakti  4 mujor
	% e realizimit

	Planifikimi, Menaxhimi dhe Administrimi
	169,840
	58,119
	34.2%

	Sigurimi Shoqëror
	49,937,850
	15,950,731
	31.9%

	Përkujdesi Social
	21,422,859
	6,424,224
	30.0%

	Tregu i Punes
	1,954,857
	378,797
	19.4%

	Inspektimi në Punë
	175,140
	58,486
	33.4%

	Përfshirja Sociale
	119,200
	26,997
	22.6%

	Mbështetje për Kultet Fetare
	128,400
	113,134
	88.1%

	Rehabilitimi i të Përndjekurve Politik
	2,038,100
	668,996
	32.8%

	Arsimi i mesëm Profesional
	2,776,831
	563,935
	20.3%

	Totali
	78,723,077
	24,243,419
	30.8%



Pra siç shikohet nga tabela e mësipërme, shpenzimet në total për ministrinë, për periudhën 4 mujore janë realizuar në 30.8 për qind kundrejt planit vjetor.

III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2016, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

	Programi
	Ligji
	Plani me ndryshime
	Diferenca

	
	
	
	

	1.      Planifikim, Menaxhim dhe Administrim.
	169,750
	169,840
	90

	2.      Sigurimi Shoqëror.
	47,337,850
	49,937,850
	2,600,000

	3.      Përkujdesi Social.
	21,422,790
	21,422,859
	69

	4.      Tregu i Punës. 
	1,954,700
	1,954,857
	157

	5.      Inspektimi në Punë.
	175,140
	175,140
	0

	6.      Përfshirja Sociale.
	119,200
	119,200
	0

	7.      Mbështetje për Kultet Fetare.
	128,400
	128,400
	0

	8.      Rehabilitimi i të Përndjekurve Politikë.
	2,038,100
	2,038,100
	0

	9.      Arsimi i Mesëm Profesional
	2,776,570
	2,776,831
	261

	Totali
	78,122,500
	78,723,077
	2,600,577



Vëmë në dukje që plani i buxhetit për vitin 2017 ka patur disa ndryshime për shkak të shtesës së fondeve nga akordimet e fondeve për përdorim nga Fondi i Veçantë si dhe për shkak të shtesës së fondit prej 2.600 milionë lekë në shpenzime programin ‘Sigurimi shoqëror’sipas Vendimit të Këshillit të Ministrave nr. 130, datë  22.2.2017 “Për indeksimin e pensioneve”.


IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese, në mijë lekë:
	Programi
	Shpenzime korente
	Shpenzime Kapitale

	
	Ministria
	SIFQ
	Diferenca
	Ministria
	SIFQ
	Diferenca

	1. Planifikim, Menaxhim dhe Administrim.
	51,204
	51,204
	0
	6,915
	6,915
	0

	2. Sigurimi Shoqëror.
	15,950,731
	15,950,731
	0
	0
	0
	0

	3. Përkujdesi Social.
	6,417,888
	6,420,467
	2,579
	6,336
	23,553
	17,217

	4. Tregu i Punës. 
	360,797
	360,814
	17
	18,000
	18,000
	0

	5. Inspektimi në Punë.
	58,486
	58,485
	-1
	0
	0
	0

	6. Përfshirja Sociale.
	26,997
	26,997
	0
	0
	788
	788

	7. Mbështetje për Kultet Fetare.
	113,134
	113,134
	0
	0
	0
	0

	8. Rehabilitimi i të Përndjekurve Politikë.
	666,230
	666,230
	0
	2,766
	2,766
	0

	9. Arsimi i Mesëm Profesional
	448,812
	448,807
	-5
	143,540
	142,611
	-929

	Totali MMSR
	24,094,279
	24,096,869
	2,590
	177,557
	194,634
	17,077



Siç shikohet nga tabela, në përgjithësi ka disa mospërputhje të vogla të të dhënave faktike të raportuara nga ministria me të dhënat faktike të siguruara nga e Sistemi Informatik Financiar i Qeverisë për shpenzimet korente apo ato kapitale, kryesisht në financimin e huaj që nuk është raportuar nga ministria, ndërsa sipas SIFQ ka realizim, për programet ‘Përkujdesi Social’ dhe ‘Përfshirja Sociale’  dhe ka mospërputhje në programin ‘Arsimi i mesëm profesional’.
Nga të dhënat e Sistemit Informatik Financiar të Qeverisë konstatojmë se gjatë katërmujorit të parë të vitit 2017, për këtë ministri janë realizuar të ardhura jashtë limitit në rreth 10.053 mijë lekë. Kjo vlerë i takon 4 programeve buxhetore dhe konkretisht: “Përkujdesi Social”, “Përfshirja Sociale”, “Tregu i Punës” dhe “Rehabilitimi i të Përndjekurve Politikë” që ka dhe vlerën më të madhe të këtij zëri prej 7.704 mijë lekë, të cilat nuk janë raportuar nga ministria në raport.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të Ministrisë së Mirëqenies Sociale dhe Rinisë për vitin 2016, janë sipas formateve të përcaktuara në këtë udhëzim në anekset përkatëse. 

· Raporti i monitorimit të MMSR në përgjithësi ka të plotësuara tabelat dhe në relacionin e tij ka të paraqitur produktet për çdo program me të dhëna sasiore dhe vlerore të produkteve, si edhe një analizë të mirëfilltë të objektivave të politikës së programit që janë arritur nëpërmjet produkteve. 

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga MMSR  në përgjithësi janë të njëjta të dhënat faktike të siguruara nga Sistemi Informatik Financiar i Qeverisë për shpenzimet korente në përgjithësi por ka edhe disa mospërputhje, kryesisjt për shpenzimet kapitale me financim të huaj.
 
· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, për të cilat për periudhën MMSR ka patur realizim sipas të dhënave të SIFQ, por që nukështë raportuar nga ministria. 

Lidhur me përmirësimin e cilësisë së përmbajtjes së raportit të monitorimit rekomandojmë:

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për ndryshimet që ka pësuar plani i buxhetit të vitit duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe treguesit e performancës/produktet e realizuara nga përdorimi i tyre pjesë e aneksit nr. 3.

· Një ndër problematikat që duhet të trajtohet në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre si edhe masat që parashikohet të merren për likujdimin e tyre. Sipas deklarimeve të bëra nga ana e MMSR ekzistojnë detyrimet të trashëguara si edhe ato të krijuara rishtazi.
 
VI.  Publikimi 
Raporti i Monitorimit është publikuar në faqen zyrtare të Ministrisë së Mirëqenies Sociale dhe Rinisë në linkun http://www.sociale.gov.al/al/dokumenta/raporte

